ROMÂNIA

**JUDEŢUL SUCEAVA**

**PRIMÃRIA MUNICIPIULUI CÂMPULUNG MOLDOVENESC**

**DIRECȚIA TEHNICĂ ȘI URBANISM**

Nr. \_\_\_\_\_\_\_ din \_\_\_\_\_\_\_\_ 2025

# RAPORT DE SPECIALITATE

la proiectul de hotărâre

privind aprobarea închirierii prin licitație publică a unor suprafețe de teren cu destinația de pajiști permanente aparținând domeniului public al Municipiului Câmpulung Moldovenesc

 **INIŢIATOR PROIECT DE HOTÃRÂRE:**

####  Primar, Negură Mihăiță

 Analizând proiectul de hotărâre privind aprobarea închirierii prin licitație publică a unor suprafețe de teren cu destinația de pajiști permanente aparținând domeniului public al Municipiului Câmpulung Moldovenesc, aducem următoarele precizări:

 Terenurile ce urmează a fi închiriate sunt după cum urmează:

|  |  |  |  |
| --- | --- | --- | --- |
| **Nr.****crt.** | **Denumire** | **Suprafața (ha)** | **Elemente de identificare** |
| 0 | 1 | 2 | 3 |
| 1 | Hăgimiș | 35.4171 | Amplasament: situat în Masivul Rarău pe UAT Câmpulung Moldovenesc.Identificare cadastrală: CF 43921 Câmpulung Moldovenesc |
| 2 | Frăsinet 2 | 10.0680 | Amplasament: situat în Obcina Feredeului pe UAT Câmpulung Moldovenesc.Identificare cadastrală: CF 42241 Câmpulung Moldovenesc |

 Pășunile descrise mai sus fac parte din domeniul public al municipiului Câmpulung Moldovenesc și sunt amplasate după cum urmează:

- Trupurile de pajiște sunt situate pe raza teritorial administrativă a municipiului Câmpulung Moldovenesc;

 Redevența minimă a fost calculată în conformitate cu prevederile a[rt. 9 alin. (7^1)](http://legislatie.just.ro/Public/DetaliiDocumentAfis/147761) din Ordonanța de Urgență a Guvernului României nr. 34/2013 privind organizarea, administrarea şi exploatarea pajiștilor permanente şi pentru modificarea şi completarea Legii fondului funciar nr. 18/1991, cu modificările şi completările ulterioare și prevederile art. 4, art. 6 alin. (3) și (4) din Normele Metodologice pentru aplicarea Ordonanța de Urgență a Guvernului Romaniei nr. 34/2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr.18/1991 aprobate prin Hotărârea Guvernului României nr. 1064/2013, cu modificările şi completările ulterioare după cum urmează:

|  |  |  |  |
| --- | --- | --- | --- |
| **Nr.****crt.** | **Denumire** | **Suprafața (ha)** | **Preț minim de Închiriere** **(lei/an/ha)** |
| 0 | 1 | 2 | 3 |
| 1 | Hăgimiș | 35.4171 | **442** |
| 2 | Frăsinet 2 | 10,0680 | **247** |

 Stabilirea prețurilor de pornire la licitație s-a făcut cu respectarea valorilor productivității și a cheltuielilor cu implementarea lucrărilor din amenajament, actualizate cu salariul minim pe economie, din Amenajamentul pastoral al pajiștilor permanente aparținând municipiului Câmpulung Moldovenesc adoptat prin Hotărârea nr. 28 din 25 februarie 2016, precum și a prețului mediu a masei verzi stabilit prin Hotărârea Consiliului Județean Suceava nr. 205 din 26 noiembrie 2021 cu modificările și completările ulterioare.

 Închirierea acestor suprafețe de pajiști este necesară atât din punct de vedere economic, întrucât costituie venituri la bugetul local, cât și din punct de vedere ecologic deoarece absența pășunatului duce la degradarea terenurilor.

 Direcția Tehnică și Urbanism primind spre analiză proiectul de hotărâre privind aprobarea concesionării prin licitație publică a unor suprafețe de pajiști aparținând domeniului public al municipiului Câmpulung Moldovenesc, consideră că acest proiect este oportun.

|  |  |  |  |
| --- | --- | --- | --- |
|  **Director executiv adjunct** Istrate Luminița |  |  **Întocmit** **Serviciul Patrimoniu,** **Șef serviciu,** Ing. Niță Luminița Ing. Ciuc Viorel |  |